Document ID: 32014D0275

DECIZIA CONSILIULUI
din 6 mai 2014
de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Banque centrale du Luxemburg
(2014/275/UE)
CONSILIUL UNIUNII EUROPENE,
având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
având în vedere Recomandarea BCE/2013/51 a Băncii Centrale Europene din 17 decembrie 2013 către Consiliul Uniunii Europene, privind auditorii externi ai Banque centrale du Luxemburg (1),
întrucât:
(1)
Conturile Băncii Centrale Europene (BCE) și ale băncilor centrale naționale din Eurosistem sunt supuse auditării de către auditori externi independenți recomandați de Consiliul guvernatorilor BCE și aprobați de Consiliul Uniunii Europene.
(2)
Mandatul auditorilor externi actuali ai Banque centrale du Luxemburg s-a încheiat după efectuarea auditului corespunzător exercițiului financiar 2013. Prin urmare, este necesară desemnarea unor auditori externi pentru exercițiile financiare 2014-2018.
(3)
Banque centrale du Luxemburg a selecționat DELOITTE AUDIT SARL în calitatea de auditor extern pentru exercițiile financiare 2014-2018.
(4)
Este oportun să se dea curs recomandării Consiliului guvernatorilor BCE și să se modifice Decizia 1999/70/CE a Consiliului (2) în consecință,
ADOPTĂ PREZENTA DECIZIE:
Articolul 1
La articolul 1 din Decizia 1999/70/CE, alineatul (7) se înlocuiește cu următorul text:
„(7) Societatea DELOITTE AUDIT SARL este aprobată ca auditor extern al Banque centrale du Luxemburg pentru exercițiile financiare 2014-2018.”
Articolul 2
Prezenta decizie produce efecte de la data notificării.
Articolul 3
Prezenta decizie se adresează Băncii Centrale Europene.
Adoptată la Bruxelles, 6 mai 2014.

Labels: 2
18
9
4